Norge straffer ineffektive FN-organisasjoner
- Et betydelig beløp, sier utviklingsminister Heikki Holmås (SV) til NTB. Visegeneralsekretær i FNs utviklingsprogram (UNDP), en av FN-organisasjonene som får budsjettet kuttet, er verken skuffet eller bekymret. - Norge forblir vår største donor og er en meget sjenerøs giver, sier visegeneralsekretær Sigrid Kaag til NTB.Selv om beløpet som omfordeles ved første øyekast ikke virker veldig stort sammenlignet med de 4,7 milliardene som neste år går direkte til FN-systemet, mener Holmås at FN-organisasjonene som rammes av norske kutt, har fått budskapet med seg. Han avviser også at dette er små beløp i den store sammenhengen. - Dette går rett inn i kjernestøtten til de organisasjonene det gjelder. Det utgjør betydelige prosenter. Og de har reagert med å love å arbeide hardere for tydeligere resultater, understreker han.Utviklingsministeren mener Norge, som en stor FN-giver, har et betydelig ansvar for at de store beløpene som går direkte og indirekte fra Norge til FN-systemet, utnyttes godt og oppnår klare resultater. Han understreker at det er bred enighet i regjeringen og også innad i SV om dette. - Vi har brukt ord lenge. Nå sier vi det også i handling. Dette skal være en systematisk linje i årene framover, og det skal utvides til også å omfatte bankene, sier han med tanke på de multinasjonale bankene som spiller en viktig rolle i det internasjonale bistandsarbeidet. Visegeneralsekretær Kaag understreker at flere land i Europa har finansielle problemer og kjemper for å kunne opprettholde sine bevilgninger. Men Japan gjør det, og Danmark har sagt at man prøver å få til en liten økning. - Vi respekterer den norske avgjørelsen, og vi kan kanskje forbedre våre resultater og den norske støtten i framtiden, sier hun.FNs utviklingsprogram (UNDP) får det største kuttet med 60 millioner kroner mindre fra Norge neste år. FNs barnefond (UNICEF) fratas 50 millioner. Ytterligere fem FN-organisasjoner mister til sammen 25 millioner. Pengene som er fratatt enkelte organisasjoner, blir i stedet overfør som økninger til fem andre FN-organisasjoner. Av disse får Globalt partnerskap for utdanning (GPE) 50 millioner mer, FNs befolkningsfond (UNFPA) 30 millioner mer og Verdens matvareprogram (WFP) 25 millioner mer. Bakgrunn for reduksjonene er en mer systematisk vurdering av organisasjonenes resultater og effektivitet som Utenriksdepartementet har gjort og Stortinget har bedt om
Norge straffer for første gang FN-organisasjoner som ikke oppnår klare nok resultater. 135 millioner kroner flyttes på neste års budsjett.